Mayi nyé bɔ ésīá, nyé a ńtɔ̄ā mā mɔ́n[15]; mǎyǐ kig vaa ḿbaalán mətǐŋ wáma ábə̄ nyé anə́ mə̄ ngávaa wá é mod a ngábə́ wā ósū. 14Mayi nyé yə̄m məkǒl á sí á ndá dzama étē ai éwógē dzáma á ńtīē kɔ́m. Etɔá dzíé yâyi yəm á kpím á ńnóm etɔá.” 15Ńdɔ Natáŋ á ngāman kad Dávid ḿbándá ví, a mǎn fə̄ nyé bɔ̌ áyə̄mə́ ásə̄ dí. 16Ńdɔ ǹkúkúmá Dávid a ngányî, a tɔbɔ Ńtondôbə ósū, nyé nâ: “Ǎ Ńtondôbə Zambá, mǎ mə̄ nə́ zá, ndá dzama e nə fé nə́ ó bɔ̄ nə́ mə́ zu kwí vā ? 17Hədá, ńdɔ wayén naa nálā ó nə ábɔ́d ábuí á mís móe, ǎ Zāmbá, ńdɔ o kɔ́bɔ́ ású ndá étúgā dzóe kɔ́m ósúsúa. Wǎbə̄bə́ mā anə́ é mod a bələ́ ḿfaŋ ńkóŋ, ǎ Ńtondôbə Zambá. 18Dzé fə̄ Dávid a nə́ dzǎm dzó ású dóe, abím ólugú ó və́ yǎ étúgā dzóe ? Wǎmēn wayəm etúgā dzóe. 19Ǎ Ńtondôbə, ású étúgā dzóe ai ású ǹnə́m wóe, ńdɔ o ngábɔ̄ é mod afáŋ yə nâ wakuli é ngǔl mam nyí á ngə́ə́ŋ. 20Ǎ Ńtondôbə, mod ǎ fulǎn kig ai wa, ńdɔ̄ fə Zambá ḿfə̄ á sə́ kig hə wa etám fɔ̄ɔ̄, anə́ ḿból bī ngáwóg ai məlɔ́ máán. 21Yə ayɔŋ afə́ lâfulan tə́ ai ayɔŋ dóe Ísraɛ̂l á sí ndon ésə, ayɔ̌ŋ yā Zambá á ngákə kode nə́ lə́ və̄ŋán ayɔŋ díé, dzwé díé á wum ai ńtsídán məyɔŋ ósū áyɔŋ dóē yā ó ngākode á ńnam Égîptɛn ? 22O ngátɔ́b yǎ áyɔŋ dóe Ísraɛ̂l etɔ́tɔbɔ nə́ á bɔ ayɔŋ dóe, ńdɔ waa o ngávə́ŋan Zambá wōē, ǎ Ǹtondôbə.